شربت گل

شربت گل اک افغان مہاجر خاتون سی۔ نیشنل جیوگرافک سوسائٹی دے فوٹوگرافر سٹیو میک کری نے اوہدی فوٹو بنائی جیہڑی جون 1985 دے نیشنل جیوگرافک میگزین دے مکھ صفحے اُتے لگی تے اوہنوں دنیا وچ شہرت ملی۔

شربت گل 1972 وچ اف‏غانستان وچ جمی۔ اوہ اپنے والدین تے ہور رشتے داراں نال پاکستان آئی تے پشاور دے مہاجر کیمپ ناصر با‏غ وچ وسی۔ اوہدی والدہ اپینڈسائٹس دی وجہ توں انتقال کرگئی جد اوہ پاکستان منتقل ہوئی۔ اوہدا ویاہ رحمت گل نال ہویا تے اوہدیاں 3 دھیاں نیں۔ نیشنل جیوگرافک والیاں اوہنوں 2002 وچ لبھیا۔

35 سال تک پاکستان وچ رہن توں بعد، 2017ء وچ پاکستان دی عدالت نے اوہنوں جعلی شناختی دستاویزات رکھن دے جرم وچ واپس افغانستان بھیج دتا۔ 2021ء وچ افغانستان وچ طالبان دی واپسی نال اوہدی زندگی خطرے وچ پے گئی تے اوہنے نومبر 2021ء وچ اٹلی وچ سیاسی پناہ دی درخواست دتی تے اوتھے چلی گئی۔

گٹھ:افغان شخصیتاں